Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (Miniszteri Bizottság) Ajánlásai egyes állatfajok szállítására. Magyarországon lásd még a 13/1999. (IV.28) KHVM–FM együttes rendeletet.
Paragraph Index: 870

e) az esetlegesen szükséges különleges elõírások meghatározására. Ha a származási ország nem valamely ADR Szerzõdõ Fél, akkor a besorolást és szállítási feltételeket a küldemény által érintett elsõ ADR Szerzõdõ Fél illetékes hatóságának kell elismernie. 4.1.8 Különleges csomagolási elõírások a fertõzõ anyagokhoz (6.2 osztály) 4.1.8.1 A fertõzõ anyagok feladójának biztosítania kell, hogy a küldeménydarabok oly módon legyenek elõkészítve, hogy rendeltetési helyükre jó állapotban érkezzenek meg, és a szállítás alatt se személyekre, se állatokra ne jelentsenek veszélyt. 4.1.8.2 A fertõzõ anyagokat tartalmazó küldeménydarabokra az 1.2.1 szakasz meghatározásai és a 4.1.1.1 – 4.1.1.14 bekezdés általános elõrásai vonatkoznak, a 4.1.1.3 és a 4.1.1.9 – 4.1.1.12 bekezdés kivételével. 4.1.8.3 A másodlagos csomagolás és a külsõ csomagolás közé el kell helyezni a tartalom tételes jegyzékét. 4.1.8.4 Mielõtt egy üres csomagolóeszközt a feladóhoz visszaküldenek vagy máshová szállítanak, azt alaposan ki kell tisztítani és fertõtleníteni és a rajta levõ bárcákat, ill. jelöléseket, amelyek arra utalnak, hogy fertõzõ anyagot tartalmazott, el kell távolítani, vagy felismerhetetlenné kell tenni. 4.1.9 Különleges csomagolási elõírások a 7 osztályhoz 4.1.9.1 Általános elõírások 4.1.9.1.1 A radioaktív anyagnak, a csomagolóeszközöknek és a küldeménydaraboknak a 6.4 fejezet követelményeinek kell megfelelniük. Az egy küldeménydarabban levõ radioaktív anyag mennyisége nem haladhatja meg a 2.2.7.7.1 pontban meghatározott határokat. 4.1.9.1.2 A küldeménydarabok külsõ felületén a nem tapadó radioaktív szennyezettséget a lehetõ legalacsonyabb értéken kell tartani, és normális szállítási körülmények között nem haladhatja meg a következõ értékeket:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes